maanpreke | SkalkSkryf
Volmaan 13/05/2014 Wesak Puja
Posted in Maanpreek, tagged kondisionering, maanpreke, storm, vergenoeg on Mei 16, 2014| 1 Comment »
Soos ‘n stormwind ‘n tingerige boom kan ontwortel,
so oorweldig Mara iemand wat plesier onbeheersd najaag,
wat homself vergryp aan kos, en lui is.
Dhammapada vers 7
Hoe weet mens die regte maat? Ons sintuie en die samelewing dwing ons tot meer, altyd meer. Die hele ekonomie is daarop gebasseer dat ons altyd iets kort.
As ons toevlug vind in verhoogde bewustheid word ons bevry van die kompulsiewe gewoonte om kant te kies en kan ons die proses van kondisionering bepeins. Dit is noodsaaklik dat ons besef dat ons nie noodwendig slawe van ons omgewing hoef te wees nie. Die werk van innerlike nadenking kan lei tot ‘n sekerheid wat nie afhanklik is van die algemene sienswyse of kulturele vooroordeel nie. Ons kan eksperimenteer met die beteuling van ons eetsug, of om nie ‘n opinie oor alles te hê nie.
Dis in die haak om stil te wees en vergenoegdheid doelbewus te ontwikkel. Tevredenheid beteken nie noodwendig afstandoening of ontkenning nie. Wat wel saak maak is waar ons sterkte vandaan kry: as die storm toeslaan, slaan dit ons ook plat?
Posted in Joh, tagged aandagtigheid, maanpreke, sorgsaamheid on Julie 21, 2012| 2 Comments »
Ons is ons eie beskerming;
Ons is innerdaad ons eie veilige vesting;
Hoe kan dit anners wees?
Dus sien ons om na onsself met gepaste sorg.
Hoe sien ons om na onsself met gepaste sorg, sonner om selfsugtig te word? ‘n Anner term vir “gepaste sorg” is ware aandagtigheid. Ons skool onsself om waar te neem met sorgsaamheid. Wanner sorgsaamheid verdraai na hebsug word die gemoed koud: “ek” en “myne” neem oor wanner welwillendheid en oordeelkundigheid kwyn.
Ons vertrou op die krag van aandagtigheid om hierie proses te ontbloot, soos en wanner dit gebeur.
En so leer ons om mettertyd ons eie gemoed te lees: hoe voel dit in jou eie lyf/bewussyn wanner jou gemoed oop, ontvanklik en ge-interesseerd is? Hoe voel dit as die gemoed geslote is, vevul met wrewel, bitterheid en vrees?
Deur sorgsaam ons pad te voel, in en om al die oomblikke van swarigheid, leer die lewe ons om te laat los. As ons te volle kan laat los, sal mens totale sekering beleef.